26 Ba ahlolela setšhaba le ge e le neng ge go swanetše. Taba yeo e bego e le thata ba be ba e tliša go Moshe,+ eupša taba e nngwe le e nngwe e nyenyane ba be ba e ahlola. PERLA wa kwa Mexico o gakologelwa gore fa a ne a sa ntse a le mosetsanyana, mmaagwe o ne a mo thusa go baakanyetsa dikarabo tse dikhutshwane tsa Thuto ya Tora ya Tebelo. Jaanong Perla o na le ngwana wa mosimane yo o nang le dingwaga tse tlhano. O mo thusa jang? “Ke baakanyetsa pele. Fa ke baakanyetsa ke batla serapa se ngwanake a ka se tlhaloganyang, se a ka kgonang go se tlhalosa ka mafoko a gagwe. Go tswa foo re tlhoma mogopolo thata mo go sone serapa seo se a se bitsang ‘serapa sa me.’ Ke mo kopa gore a se tlhalose a dirisa dikai tse di tlwaelegileng. Go tswa foo re boeletsa karabo eo makgetlho a le mmalwa. Re dirisa sengwe se se lekanang le maekerofouno gore a tle a kgone go itse gore a o tshware jang kwa thutong fa a araba. Ke itumedisiwa thata ke gore ga go na pokano e e fetang a sa araba kana a sa tsholetsa seatla. Gantsi o ya kwa motshwaring wa thuto pele ga dipokano di simolola a bo a mmolelela gore o batla go araba mo serapeng sefe.”